'இவர்களைத் தூக்கிவிட்டதால் தி.மு.க துடிப்பாகிவிடுமா...' என்று கேட்டால், தி.மு.க-வினர் சிலரே சிரிக்கிறார்கள். அந்த அளவுக்கு இங்கே தி.மு.க கட்டுமானம் மொத்தமும் இங்கே சிதைந்துபோயிருக்கிறது. பெரிய பதவியில் இருக்கும் நிர்வாகிகள் சிலருக்கே தி.மு.க ஆட்சிக்கு வரணும்ங்கிறதுல விருப்பம் இல்லை. தி.மு.க ஆட்சிக்காலத்தில் இங்கிருந்த அ.தி.மு.க நிர்வாகிகள் தி.மு.க-வினரின் சின்னச் சின்ன ஊழல்களையும் தேடிப்பிடித்து வெளிக்கொண்டுவந்து பூதாகரப்படுத்தினார்கள். இப்போதைய ஆட்சியில் எங்கும் ஊழல் எதிலும் ஊழல்.. ஆனால், ஒரு தி.மு.க நிர்வாகியும் அதைக் கண்டுகொள்வதில்லை. ஒருசிலர் போராடுகிறேன் என்கிற பெயரில் மிரட்டி கமிஷன் வாங்கிக்கொண்டு சைலன்ட் ஆகிவிடுகிறார்கள். 'ஆளுங்கட்சி அமைச்சர் வேலுமணியின் செயல்பாடுகளில் இருக்கும் தவறுகளைக் கண்டறிந்து துணிச்சலாக புகார் சொல்வதற்குக்கூட ஒரு போல்டான தி.மு.க நிர்வாகி இல்லையா...' என்று மக்கள் கோபப்படக்கூடிய அளவில்தான் இருக்கிறது கோவை தி.மு.க.! களத்தில் இறங்கி உண்மையான மக்கள் பணி ஆற்றினால் மட்டுமே கோவையில் தி.மு.க கொடி பறக்கும்!